16 முதல் 18 வயதுடைய மாணவர்கள் முறையாக ஓட்டுநர் உரிமம் பெறாத நிலையில், இரு சக்கர வாகனங்களை இயக்கக் கூடாது மற்றும் வாகனங்களுடன் மாணவர்கள் பள்ளிக்கு வருவதைத் தலைமை ஆசிரியர்கள் அனுமதிக்கக் கூடாது என்றும், பள்ளிக்கல்வித் துறை சார்பாக பலமுறை தொடர்ந்து அறிவுறுத்தப்பட்டு வருகிறது. அதேபோல, தமிழக அரசும் அதிகாரிகளும் சாலை விபத்துகளை கட்டுப்படுத்த பிரச்சாரங்கள், விழிப்புணர்வு பிரசுரங்கள், போன்ற பல்வேறு நடவடிக்கைகளை மேற்கொண்டாலும் சாலை விபத்துகளை குறிப்பாக விபத்துகளில் மாணவர்களின் உயிரிழப்பு சதவீதத்தை கட்டுப்படுத்த முடியவில்லை.